
VENDIM
Nr.18,  datë 29.4.2020

PËR MIRATIMIN E LISTËS ME STRUKTURAT E REJA AKOMODUESE PËR AKOMODIMIN E PËRKOHSHËM TË PERSONAVE QË RIATDHESOHEN SI REZULTAT I GJENDJES SË SHKAKTUAR NGA COVID-19

Në mbështetje të nenit 19, të ligjit nr.45/2019, “Për mbrojtjen civile”, të vendimit nr.243, datë 24.3.2020, të Këshillit të Ministrave, “Për shpalljen e gjendjes së fatkeqësisë natyrore”, dhe të vendimit nr.311, datë 16.4.2020, të Këshillit të Ministrave, “Për mënyrën e organizimit të akomodimit të përkohshëm të personave që riatdhesohen si rezultat i gjendjes së shkaktuar nga COVID-19”,  Komiteti Ndërministror i Emergjencave Civile, i mbledhur sot në datën 29.4.2020,

VENDOSI:

1. Miratimin e listës me strukturat e reja akomoduese, të cilat i shtohen listës së përditësuar të strukturave akomoduese, të miratuara me vendimin nr.14, datë 23.4.2020, të Komitetit Ndërministror të Emergjencave Civile, bashkëlidhur dhe pjesë përbërëse e këtij vendimi, për akomodimin e përkohshëm të personave që riatdhesohen si rezultat i gjendjes së shkaktuar nga COVID-19.
2. Ngarkohen prefektët e qarqeve Korçë dhe Gjirokastër që të organizojnë procesin e transportit dhe të monitorojnë akomodimin e personave të riatdhesuar në strukturat akomoduese, sipas listës së miratuar me këtë vendim, në bashkëpunim me institucionet përgjegjëse të parashikuara në vendimin  nr.311, datë 16.4.2020, të Këshillit të Ministrave, “Për mënyrën e organizimit të akomodimit të përkohshëm të personave që riatdhesohen si rezultat i gjendjes së shkaktuar nga COVID-19”.
3. Ngarkohen prefektët e qarqeve Shkodër dhe Kukës që të organizojnë procesin e transportit dhe të monitorojnë akomodimin e personave të riatdhesuar në strukturat më të afërta akomoduese, sipas listës së miratuar me vendimin nr.14, datë 23.4.2020, të Komitetit Ndërministror të Emergjencave Civile, për akomodimin e përkohshëm të personave që riatdhesohen si rezultat i gjendjes së shkaktuar nga COVID-19, në bashkëpunim me institucionet e përcaktuara në vendimin nr.311, datë 16.4.2020, të Këshillit të Ministrave, “Për mënyrën e organizimit të akomodimit të përkohshëm të personave që riatdhesohen si rezultat i gjendjes së shkaktuar nga COVID-19”.
[bookmark: _GoBack]4. Ngarkohen Ministria e Turizmit dhe Mjedisit, Agjencia Kombëtare e Bregdetit dhe prefektët e qarqeve Korçë, Gjrokastër, Shkodër dhe Kukës për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.

KRYETAR I KOMITETIT NDËRMINISTROR
TË EMERGJENCAVE CIVILE
KRYEMINISTËR
Edi Rama

LISTA E PËRDITËSUAR E STRUKTUARVE AKOMODUESE TË EVIDENTUARA NGA UTSH DHE ATA DHE TË DAKORDËSUAR NGA MTM

	Nr.
	Emri hotelit 
	Vendndodhja Hotelit

	1.
	Hotel “AS”
	Golem

	2.
	Hotel “Ibiza”
	Golem

	3.
	Hotel “Bonita”
	Golem

	4.
	Hotel “Sun”
	Durrës

	5.
	Hotel “Gloria”
	Golem

	6.
	Hotel “Horizont”
	Durrës

	7.
	Hotel “Brilliant”
	Golem

	8.
	Hotel “Kolaveri”
	Mali i Robit

	9.
	Hotel “Fafa”
	Golem

	10.
	Hotel “Eter”
	Mali i Robit

	11.
	Hotel “Dolce Vita”
	Golem

	12
	Hotel “Brothers Dijon”
	Golem 

	13
	Hotel “Alvin”
	Golem 

	14
	Hotel “Belmondo”
	Golem 

	15
	Hotel “Bleart”
	Golem 

	16
	Hotel “Casa”
	Golem 

	17
	Hotel “Rafaelo”
	Lezhe

	18
	Hotel “Kristali”
	Korcë

	19
	Hotel “Pacili”
	Korcë

	20
	Hotel “Alysa”
	Korcë

	21
	Hotel “Medi Nako”
	Korcë

	22
	Hotel “Eurokorca”
	Pogradec

	23
	Hotel “Kalaja”
	Pogradec

	24
	Hotel “Cajupi”
	Gjirokastër

	25
	Hotel “Number One”
	Gjirokastër

